《甲午元日忆用韫》
明代·余继登

他日逢元日，开樽我对君。此时吾谢客，翻怪尔离群。

懒醉长安酒，空瞻海峤云。弟兄寥落甚，嗒矣坐宵分。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。